**Ademenit de şarpe**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă preocupă omul rar,

Chiar dacă umblǎ ameţit

De spaima rece fǎrǎ har

Cǎ e şi el ceva finit!

De ce sǎ fiu eu scos din minţi

De cei ce îmi vând ursitul

La păcătoşi, ca şi la sfinţi,

Să îmi gǎseascǎ negăsitul?

Ştiu, veşnicia e-n idei,

Plictisul e ceva banal,

Teama mǎ sâcâie, de vrei,

Cǎ voi fi omul de pe val.

Şi spun c-am fost chiar ispitit

De glorie, de vis în stres,

Ca trupul pur, descoperit

Şi-ademenit de şarpe des.